જીત માટે 163 રનનું લક્ષ્યાંક પ્રાપ્ત કરવા ઊતરેલી ચેન્નઈની પહેલી વિકેટ સાતમી ઓવરમાં પડી હતી, જ્યારે શેન વોટસન 14 રન બનાવીને અમિત મિશ્રાની બોલિંગમાં ટ્રેન્ટ બોલ્ટના હાથે કેચઆઉટ થયો હતો. 10મી ઓવરના છેલ્લા બોલે હર્ષલ પટેલે અંબાતી રાયડુને આઉટ કરતા ચેન્નઈની બીજી વિકેટ પડી હતી. રાયડુ 29 બોલમાં 50 રનની ઉમદા ઇનિંગ રમ્યો હતો. તેણે ચાર ચોગ્ગા અને ચાર છગ્ગા ફટકાર્યા હતા. આ સિઝનમાં રાયડુની આ ત્રીજી અડધી સદી હતી. ઉપરાંત વર્તમાન સિઝનમાં તે એક સદી પણ નોંધાવી ચૂક્યો છે.